Covid-19-statistieke: Hier is die jongste syfers(Argieffoto: Unsplash) Die getal nuwe Covid-19-gevalle, altesame 10 685, is hoër as ŉ dag gelede (7 983), maar is steeds laer as die sewedaggemiddeld (11 075). Die Nasionale Instituut vir Oordraagbare Siektes (Nios) sê die getal laboratoriumbevestigde gevalle staan nou op 2 624 254. Die styging verteenwoordig ŉ positiwiteitskoers van 20,4%. Nog 553 nuwe sterftes is aangemeld, wat die algehele sterftesyfer op 77 993 te staan bring. Meer as 15,6 miljoen toetse is tot dusver vir die virus gedoen. Nuwe toetse: Meer as ŉ kwart van nuwe gevalle is in die Wes-Kaap (26%), gevolg deur KwaZulu-Natal (21%), die Oos-Kaap (17%), Gauteng (11%), die Vrystaat, Mpumalanga en Noord-Kaap (6%), Noordwes (5%) en Limpopo (2%). Nuwe gevalle per provinsie: Nog 526 mense is in hospitale opgeneem, ŉ styging in vergelyking met die 331 wat ŉ dag tevore vir Covid-19-verwante redes opgeneem is. Daar is tans 153 128 aktiewe gevalle van die koronavirus in Suid-Afrika en 2 393 133 mense het reeds van die siekte herstel. Volgens die nasionale gesondheidsdepartement is 181 862 mense gister teen Covid-19 ingeënt en tot dusver het meer as 9,7 miljoen mense die entstof ontvang. Inentings per provinsie: